সোনিয়া ডেভিল

**ডারিয়া রেই বারিনাটো** (জন্ম সেপ্টেম্বর ২৪, ১৯৯৩) একজন আমেরিকান পেশাদার কুস্তিগির এবং মিক্স মার্শাল আর্টিস্ট। সে বর্তমানে ডাব্লিউডাব্লিউই এর সাথে চুক্তিবদ্ধ রয়েছে যেখানে সে স্ম্যাকডাউন ব্র্যান্ডে তার রিং নেম **সোনিয়া ডেভিল** নামে কুস্তি করছে।

২০১৫ সালে সে ডাব্লিউডাব্লিউই টাফ এনাফ এর একজন প্রতিযোগী ছিল যেখানে তার শেষ অবস্থান ছিল ১১তম। অক্টোবর ২০১৫ সালে সে ডাব্লিউডাব্লিউই'র সাথে চুক্তিবদ্ধ হয় এবং তাকে অরলান্ডো, ফ্লোরিডার ডাব্লিউডাব্লিউই পারফর্ম্যান্স সেন্টার এ প্রশিক্ষণের জন্য নেয়া হয়।

## প্রাথমিক জীবন
বেরেনাটো শ্যামপং টাউনশিপ, নিউ জার্সিতে ইতালিয়ান দম্পতির ঘরে জন্মগ্রহণ করেন। তিনি টাবের্নেকল, নিউ জার্সির "সেনেকা হাই স্কুলে" পড়ালেখা করেন। ১৬ বছর বয়সে তিনি মিশ্র মার্শাল আর্টসের জন্য প্রশিক্ষণ শুরু করেন এবং তাতে অংশ নেন।

## পেশাদারি কুস্তি জীবন
### টাফ এনাফ এবং এনএক্সটি (২০১৫-২০১৭)
জুন ২০১৫ সালে তিনি টাফ এনাফের ৬ষ্ট মৌসুমে ১৩ তম প্রতিযোগী হিসেবে প্রতিযোগিতা থেকে এলিমিনেট হয়ে যান।

অক্টোবর ২০১৫ সালে তিনি ডাব্লিউডাব্লিউইর সাথে চুক্তিবদ্ধ হন। এবং ডাব্লিউডাব্লিউইর উন্নয়ন শাখা এনএক্সটি থেকে প্রশিক্ষণ নেন। ডিসেম্বর ৩ তারিখে একটি লাইভ ইভেন্টে তিনি নায়া জেক্স এর সাথে ম্যাচের মাধ্যমে ইন রিং ডেব্যু করেন। পরে তিনি ম্যাচটি হেরে যান।
২০১৬ সালের আগস্টের ১৭ তারিখ এনএক্সটির এপিসোডে বেরেনাটো তার প্রথম টেলিভিশন ডেব্যু করেন, যেখানে তিনি তার আসল নামে রেসলিং করেছিলেন। সেখানে তিনি একটি সিক্স ওমেন্স ট্যাগ টিম ম্যাচ খেলেন। তিনি ম্যান্ডি রোজ এবং অ্যালেক্সা ব্লিস এর সাথে টিমআপ করে কারমেলা, লিভ মরগান এবং নিকি ক্রস এর সাথে ম্যাচ খেলেন কিন্তু হেরে যান। নভেম্বর ২৩ এ সে ফিরে আসেন এবং আরেকটি ৬ জন নারী ট্যাগ টিম ম্যাচ খেলেন আইকনিক ডুয়োর (বিলি কেই এবং প্যাটন রইক) সাথে টিমআপ করেন এলিয়াহ, এম্বার মুন এর সাথে কিন্তু হেরে যান। ডিসেম্বর ২১ এনএক্সটির এপিসোডে বেরেনাটো তার প্রথম সিঙ্গেল ম্যাচ খেলেন বিলি কেই'র বিপক্ষে। কিন্তু প্যাটন এর হস্তক্ষেপের ফলে ম্যাচটি তিনি হেরে যান।

মে ৩ ২০১৭ *এনএক্সটি*র এপিসোডে বেরেনাটো তার নতুন রিং নাম **সোনিয়া ডেভিল** নামে ফিরে আসেন এবং আসুকার এনএক্সটি নারী চ্যাম্পিয়নশিপ এর জন্য একটি ব্যাটেল রয়্যাল এ অংশ নেন। কিন্তু বিলি কেই এবং প্যাটন দ্বারা এলিমিনেট হয়ে যান। এরপর সোনিয়া তার কয়েকটি ম্যাচে "লাসেই ইভানস্""রিচেল এভার্স" জেনা ভেন ডেমেল এবং জেডা কে হারায়। কিছু সময় শূন্যতার পর অক্টোবর ১৮ তারিখের এনএক্সটির এপিসোডে ডেভিল ফিরে আসেন এবং এম্বার মুন ও রুবি রিওট এর সাথে খালি এনএক্সটি নারী চ্যাম্পিয়নশিপ এর জন্য হওয়া ফেটাল-৪-ওয়ে ম্যাচে স্থান পাওয়ার জন্য একটি ট্রিপল থ্রেট ম্যাচ খেলেন। যেটি এম্বার মুন জিতে যান। নভেম্বর ২২ এনএক্সটির এপিসোডে রুবি রিওট ডেভিল কে হারায়। ডিসেম্বর ৬ তারিখের এপিসোডে এর একটি রিম্যাচ নির্ধারণ করা হয় যেটি হয় নো হোল্ডস ব্যারেড ম্যাচ। এই ম্যাচে ডেভিল রুবি কে হারায়। ডিসেম্বর ২৭ এনএক্সটির এপিসোডে ডেভিল এম্বার মুন এর সাথে এনএক্সটি নারী চ্যাম্পিয়নশিপ এর জন্য ম্যাচ খেলেন কিন্তু টাইটেলটি জিততে ব্যর্থ হন।

### অ্যবসুলেশন (২০১৭-২০১৮)
নভেম্বর ২০, ২০১৭ র এর এপিসোডে ডেভিল ম্যান্ডি রোজ এবং পেইজের সাথে মিলে সাশা ব্যাংকস, বেইলি, মিকি জেমস এবং অ্যালেক্সা ব্লিসকে আক্রমণ করেন। এক সপ্তাহ পরে তারা নিজেদের "অ্যাবসুলেশন" নামে পরিচয় দেন। ডেভিল ডিসেম্বর ১৯ এ "ট্রিবিউট টু দ্য ট্রুপস" এ মূল রোস্টারে তার প্রথম টেলিভিশন ম্যাচ খেলেন, যেখানে অ্যাবসুলেশন সাশা ব্যাংকস, বেইলি এবং মিকি জেমস কে হারায়।

জানুয়ারি ২৮, ২০১৮ তে ডেভিল প্রথম নারী রয়্যাল রাম্বাল ম্যাচে ১০ নাম্বারে প্রবেশ করে ৬:৪১ সেকেন্ড পর্যন্ত টিকে থাকতে সক্ষম হন। মাইকেল ম্যাককুল দ্বারা এলিমিনেট হয়ে যাওয়ার পূর্বে তিনি টরি উইলসন কে এলিমিনেট করেন। ফেব্রুয়ারি ২৫ এ ডেভিল প্রথম নারী এলিমিনেশন চেম্বার ম্যাচে অংশ নেন কিন্তু ব্লিস এর কাছে হেরে যান। এপ্রিলে পেইজ তার ঘাড়ের ইঞ্জুরির কারণে রেসলিং থেকে অবসর নেন এবং স্ম্যাকডাউনের নতুন জেনারেল ম্যানেজার হন।

রেসলম্যানিয়া ৩৪ এ ডেভিল তার প্রথম রেসলম্যানিয়া অভিষেক ঘটায়। যেখানে সে রেসলম্যানিয়া নারী ব্যাটল রয়্যাল এ অংশ নেয় যেটি নাওমি জিতে।
#### ম্যান্ডি রোজের সাথে টিম (২০১৮-বর্তমান)
২০১৮ সুপারস্টার শেক আপের মাধ্যমে ডেভিল এবং রোজ স্ম্যাকডাউনে ড্রাফট হয়। তখন পেইজ বলে তারা কোনো বিশেষ সুযোগ সুবিধা পাবে না এবং অ্যাবসুলেশন শেষ হয়ে গেছে। কিন্তু ডেভিল রোজের সাথে সম্পর্ক বজায় রাখে। এবং স্ম্যাকডাউনের বিভিন্ন এপিসোডে একসাথে বিভিন্ন ট্যাগ টিম ও সিঙ্গেল ম্যাচ খেলে। অক্টোবর ২৮ তারিখে সে সর্বপ্রথম নারীদের পে-পার-ভিউ ইভেন্ট এভ্যুলুশনে নারী ব্যাটেল রয়্যালে অংশ নেয় কিন্তু রোজ দ্বারা এলিমিনেট হয়ে যায়। নভেম্বরে ঘোষণা করা হয় সে সার্ভাইভার সিরিজে স্ম্যাকডাউন নারী টিমের হয়ে অংশ নিবে। তার প্রথম সার্ভাইভার সিরিজ অভিষেকে সে এবং আসুকা সর্বশেষ দুইজন হিসেবে থাকে। কিন্তু বেইলির সাথে রিংয়ের বাইরে ব্রলের কারণে দুজনই এলিমিনেট হয়ে যায়। এরপরের রাতে সে রোজ এর সাথে টিমআপ করে আসুকা এবং নাওমির বিপক্ষে ম্যাচ খেলে। কিন্তু রোজ এর সাথে ভুল বোঝাবোঝির কারণে আসুকা তাকে ট্যাপআউট করায়। নভেম্বর ২৯ এর এপিসোডে সে স্ম্যাকডাউন ওমেন্স টাইটেলের জন্য একটি ব্যাটেল রয়্যালে অংশ নেয়। কিন্তু সর্বশেষ আসুকার কাছে এলিমিনেট হয়ে যায়। ডিসেম্বর ৪ তারিখ স্ম্যাকডাউনের এপিসোডে ডেভিল এবং রোজ আসুকা ও শার্লট ফ্লেয়ার কে একটি ট্যাগ টিম ম্যাচে হারায়। জানুয়ারি ২, ২০১৯ সালের স্ম্যাকডাউনের এপিসোডে ডেভিল নাওমির মুখোমুখি হয়। ম্যাচে ম্যান্ডি রোজ নাওমি কে বিভ্রান্ত করলে ডেভিল তাকে পিন করে ম্যাচ জিতে। জানুয়ারি ২৮ তারিখে রয়্যাল রাম্বালে সে ২৫ নং এ প্রবেশ করে ৪:২৬ মিনিট রিংয়ে থেকে অ্যালেক্সা ব্লিস দ্বারা এলিমিনেট হয়ে যায়। ফেব্রুয়ারি ১৮ তে তারা সর্বপ্রথম নারী ট্যাগ টিম চ্যাম্পিয়নশিপ এর জন্য এলিমিনেশন চেম্বারে একটি চেম্বার ম্যাচে ছয়টি ট্যাগ টিমের একজন হিসেবে অংশ নেয়। এবং ওই ম্যাচে জয়ী সাশা ব্যাংকস এবং বেইলি দ্বারা সর্বশেষ প্রতিযোগী হিসেবে এলিমিনেট হয়।

## অন্যান্য মিডিয়ায়
বেরেনাটো ইউটিউব এ "ইউএফসি আফটার বাজ" নামে একটি অনুষ্ঠানের সহ-উপস্থাপক।

সে ডাব্লিউডাব্লিউই ২কে১৯ এর মাধ্যমে ভিডিও গেমসে অভিষেক ঘটায়।
## ব্যক্তিগত জীবন
সে ডাব্লিউডাব্লিউই তে প্রথম লেসবিয়ান রেসলার।

## মিক্স মার্শাল আর্টস রেকর্ড

## পেশাদারি কুস্তিতে
* **ফিনিশার মুভ**
** Modified Gogoplata (২০১৭-বর্তমান)
** Step-up enzuigiri
** Triangle armbar
* **সিগনেচার মুভ**
** Ankle lock
** Body scissors
** Clothesline
** Double leg takedown
** Gutwrench suplex
** Kimura lock
** Kneebar
** Shoot Kicks
** Boxing Punches
** Sliding Knee Strikes
** Spinebuster 
** Striking Spear
* **থিম সং**
** **Square Up** CFO$ ​ (এনএক্সটি; নভেম্বর ১৯, ২০১৬–বর্তমান)
** Stars in the Night por​ (ডাব্লিউডাব্লিউই; নভেম্বর ২৭, ২০১৭–২০১৮, অ্যাবসুলেশন এ থাকাকালীন)

## চ্যাম্পিয়নশিপ এবং অর্জন
* **Pro Wrestling Illustrated**
**"পিডাব্লিউআই ফিমেল ১০০" এর মধ্যে ৭২ নং এ অবস্থান
* **CBS Sports**
** ডাব্লিউডাব্লিউই এর "ব্রেকআউট স্টার" (২০১৮) - ম্যান্ডি রোজ এর সাথে।

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:মার্কিন নারী মিশ্র মার্শাল শিল্পী
বিষয়শ্রেণী:ইতালি বংশোদ্ভূত জন্ম নেয়া আমেরিকান কুস্তিগির
বিষয়শ্রেণী:জীবিত ব্যক্তি
বিষয়শ্রেণী:নিউ জার্সির মিশ্র মার্শাল শিল্পী
বিষয়শ্রেণী:টাফ এনাফের প্রতিযোগী
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:সমকামী নারী ক্রীড়াবিদ
বিষয়শ্রেণী:পেশাদার কুস্তির ক্ষমতাধর ব্যক্তি
বিষয়শ্রেণী:ডাব্লিউডাব্লিউই উইমেন্স ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ইতালীয় বংশোদ্ভূত মার্কিন পেশাদার কুস্তিগির
বিষয়শ্রেণী:মার্কিন সমকামী নারী ক্রীড়াবিদ
বিষয়শ্রেণী:২১শ শতাব্দীর নারী পেশাদার কুস্তিগির
বিষয়শ্রেণী:ইতালীয় বংশোদ্ভূত মার্কিন ব্যক্তি